Coba jelasin Sajarah dari Singapore Flyer dalam bahasa jawa dong

Singapore Flyer rikala pisanan dipungagas awal 2000an déning Patrick MacMahon saking Melchers Project Management, sawijining naka parusahan saking Jerman Melchers. Rencana resmi dipunbiwarakaken nalika 2002. Sawijining parusahan énggal, Singapore Flyer Pte Ltd, dipunbentuk minangka pengembangipun, kanthi Melchers Project Management gadhah 75% sahamipun, sisanipun dipungadhahi déning Orient & Pacific Management.

Proyek punika kanthi resmi dipunbiwarakaken kanthi wiyar rikala 27 Juni 2003 déning Singapore Tourism Board kanthi dipuntapakasmani Nota kesepahaman (MoU), antawising pangembang lan Badan Pariwisata Singapura kanggé kalancaran prosès penguasaan lahan. Kanthi nota punika, badan pariwisata mundhut satunggal babagan lahan ing Marina Centre saking Singapore Land Authority lan nyewa panggangonan dhumateng pengembang kanggé 30 taun lan opsi nambah wekdal 15 taun malih. Lahan punika bébas béya sewa sadangunipun prosès pembangunan. Rikala Juli 2003, Jones Lang LaSalle katunjuk minangka penasehat pengembang. Takenaka Corporation lan Mitsubishi kapilih minangka kontraktor utama, lan Arup minangka konsultan struktur.

Rancangan awal nedahaken inggiling  sami kaliyan London Eye, pikantuk kritik minangka karya tiruan. Pengembang nedahaken bilih punika sanès rancangan akir nanging minangka konsèp, salajengipun rancangan akir pikantuk sakedhik éwahan saking wiwitanipun. Lajeng, proyek punika meh mandheg nalika pengembang ngalami kasusahan dana kanggé yasa rodanipun. Rencana awal, roda badhé pungkasan dipundamel ing pungkasaning taun 2005 ingkang lajeng katundha. Sampet wonten lapuran (ingkang dipunbantah déning Singapore Tourism Board) bilih badan punika maringi wates akir ing tanggal 31 Maret 2005 dhateng pengembang saperlu nginformasikaken prakawis dana lan nyuwun pembangunan tetp lumampah.

Rikala September 2005, proyek punika kalaksanan malih sasampunipun pikantuk dana saking 2 bank Jerman. Collin William Page, anak perusahaan ABN AMRO nyamektakaken dana maksimal S$100 yuta (Rp.600 miliar ), lan tambahan S$140 juta (Rp.840 miliar ) saking HypoVereinsbank. Kanthi tambahan dana S$240 juta, sawijining investasi asing paling ageng ing donya hiburan Singapura, pembangunan dipunwiwiti pungaksaning wulan punika. Pemegang saham lajeng dados AAA Equity Holdings, Melchers Project Management, lan Orient & Pacific Management.

Rikala Agustus 2007, Florian Bollen, direktur Singapore Flyer Pte Ltd, minggahaken saham ing Singapore Flyer saking 60% dados 90% lumantar akuisisi Melchers Project Management's 30% saham. Pengalihan punika dipuntindakaken lumantar AAA Equity Holdings, sawijining parusahan investasi ingkang dipunpimpin déning Bollen. Orient & Pacific Management, gadhah sisanipun antawis 10% saham.

Rikala Maret 2010, Great Wheel Corporation, sawijining konsultan saking Singapore Flyer, inggih punika salah satunggal saking sapérangan parusahan ingkang dipuntudhing nindakaken penggelapan ingkang dipuntudhuhaken kejaksaan ing Berlin, Jerman. Nindakaken transfer antawis €3 juta (Rp.37,5 miliar ) dhateng parusahan ing KapuloanVirgin lan Inggris, lan pikantuk pembayaran bulanan sakitar €40.000 (Rp.500juta ) saking parusahan Jerman, Great Berlin Wheel ingkang gegayutan kaliyan Great Wheel ing Singapore. Satunggaling juru wicara kejaksaan atur pangandikan: "Kula mangertosi wonten kontraktor ingkang tanggel jawab tumrap pekerjaan "bohongan", lan kontrak punika kadamel kanggé kauntungan pribadi."

Florian Bollen minangka direktur saking Great Wheel Corporation, kacathet ing Singapura minangka GWC Holdings, lan Singapore Flyer Pte Ltd. Juru wicara Singapore Flyer ngandharaken: "Roda pengamatan raksasa ing Berlin kapisah lan boten wonten gayutanipun kaliyan kepemilikan lan operasional Singapore Flyer. Great Wheel Corporation jugi sanès minangka péranganing Singapore Flyer. Sedaya penyelidikan kagayut ingkang wonten ing Berlin lan Great Wheel Corporation boten maringi prabawa tumrap operasional lan keuangan Singapore Flyer."